ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
23 ส.ค. 2559

สรุปภาวะตลาดภาคเช้า : กลุ่มพลังงานกดดันตลาด – SET เปิดกระโดดลง 7 จุด ด้วยปัจจัยกดดันจากกลุ่มพลังงาน ซึ่งโดน Sentiment เชิงลบ ตามการอ่อนตัวของราคาน้ำมันดิบเมื่อคืน หลังกังวลระดับอุปทานเพิ่มสูงขึ้น และกังวลเยลเลนส่งสัญญาณขึ้นดอกเบี้ย สำหรับถ้อยแถลงการประชุมที่ Jackson Hole ศุกร์นี้ กดดัน SET ลงไปเคลื่อนไหวบริเวณ 1530 จุด และปิดตลาดช่วงเช้าที่ระดับ 1534.42 จุด -4.82 จุด หรือ -0.3% ด้วยมูลค่าซื้อขายที่ระดับ 2.6 หมื่นลบ. กลุ่มหลักพลังงานกดดันตลาด ปิดลบ -1% ส่วนแบงก์และ ICT ค่อนข้างทรงตัว ด้านตลาดภูมิภาคเคลื่อนไหวแคบ โดยบวกลบคละเคล้า
กลยุทธ์ที่แนะนำ ช่วงบ่าย: คาดยังเคลื่อนไหวในแดนลบ โดยมีแนวต้านระยะสั้นที่ 1537 จุด ซึ่งหากขึ้นทะลุผ่านไม่ได้ ภาพยังน่าห่วง และเตือนถึงรอบการปรับฐานได้เกิดขึ้นแล้ว โดยมีแนวรับถัดไปที่ 1520 และ 1495 จุด ตามลำดับ ส่วนกรณีขึ้นยืนเหนือ 1537 จุดได้ จะสร้างสัญญาณที่ดีในระยะสั้น หรือการรีบาวด์ โดยมีแนวต้านระยะสั้นถัดไปที่ 1543 จุด กลยุทธ์ ควรเน้นขายปรับพอร์ต เพื่อลดน้ำหนักการลงทุน ส่วนจะเข้าตลาดช่วงนี้ เน้นเพียงซื้อขายระยะสั้น ทั้งนี้ หุ้นแนะนำตามสัญญาณเทคนิค ได้แก่ MACO (รับ 1.62 ต้าน 1.75 Cut 1.56)